Miss International 2024

Ang **Miss International 2024** ay ang ika-62 edisyon ng Miss International pageant na ginanap sa Tokyo Dome City Hall, Hapon noong 12 Nobyembre 2024. 

Pagkatapos ng kompetisyon, kinoronahan ni Andrea Rubio ng Beneswela si Huỳnh Thị Thanh Thủy ng Biyetnam bilang Miss International 2024. Ito ang kauna-unahang tagumpay ng Biyetnam sa kasaysayan ng kompetisyon. Nagtapos bilang first runner-up si Camila Roca ng Bulibya, habang nagtapos bilang second runner-up si Alba Pérez ng Espanya.

Mga kandidata mula sa pitumpu't-isang mga bansa at teritoryo ang lumahok sa edisyong ito. Pinangunahan nina Maxwell Powers at Nahoko Bolden ang kompetisyon. Nagtanghal ang Little Glee Monster at si Shinji Takeda sa edisyong ito.

## Kasaysayan 
### Pagpili ng mga kalahok 
Ang mga kalahok mula sa pitumpu't-isang bansa at teritoryo ay napili upang lumahok sa kompetisyon. Isang kandidata ang iniluklok upang kumatawan sa kanilang bansa matapos ang pag-urong ng orihinal na kalahok.

#### Mga pagpalit 
Dapat sanang lalahok si Charlotte Harrison ng Espanya, ngunit pinalitan siya ng kanyang second runner-up na si Alba Pérez dahil sa mga personal na dahilan.

#### Mga unang pagsali, pagbalik at pag-urong 
Lumahok sa unang pagkakataon ang  bansang Albanya. Bumalik ang mga bansang Bulgarya na huling sumali noong 1970; Kirgistan na huling sumali noong 2013; Luksemburgo na huling sumali noong 2015; Irlanda na huling sumali noong 2016; Sierra Leone na huling sumali noong 2017; Etiyopiya na huling sumali noong 2018; Arhentina, Gineang Ekwatoriyal, Liberya, Tsina, at Timog Sudan na huling sumali noong 2019; at Honduras, Italya, Kabo Berde, at Rumanya na huling sumali noong 2022.

Hindi sumali ang mga bansang Anggola, Dinamarka, Estonya, Hamayka, Lesoto, Litwanya, Martinika, Mawrisyo, Noruwega, Pakistan, Serbiya, Tunisya, at Uganda sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. Hindi sumali sina Katerina Pasalari ng Gresya at Lisa Sibanda ng Simbabwe dahil sa hindi isiniwalat na dahilan.

Dapat sanang lalahok si Silvia Dörre Sánchez ng Alemanya sa edisyong ito, ngunit nagkaroon ito ng pulmonya ilang araw bago lumipad papuntang Tokyo. Dapat din sanang lalahok sina Nieves Bilora Lohoba ng Gineang Ekwatoriyal at Adacia Adonis ng Kapuluang Birheng Britaniko, ngunit bumitiw ang mga ito sa kompetisyon dahil sa hindi isiniwalat na dahilan.

## Mga resulta 
### Mga pagkakalagay 
§ – Binoto ng mga manonood upang mapabilang sa Top 20

#### Mga *Continental Queen* 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss International. Mula sa labinlima, dalawampung *semifinalist* ang napili upang lumahok sa *final competition*; labimpito sa pamamagitan ng mga paunang kompetisyon at mga *personal interview*, at tatlo mula sa *internet voting*. Lumahok sa *swimsuit competition* ang dalawampung *semifinalist*, at kalaunan ay napili ang walong pinalista na sumabak sa *evening gown competition* at *question-and-answer round.*

### Komite sa pagpili 
* Norika Fujiwara – Miss Nippon 1992, modelo at aktres
* Yasuko Ikenobō – Tagapangulo ng NPO Moegi at miyembro ng Yokozuna Deliberation Council
* Soujitsu Kobori – Pangulo ng Kobori Enshu School of Tea
* Junko Koshino – Taga-disenyong Hapones
* Nsenda Lukumwena – *Ambassador Extraordinary and Plenipotentiary* ng Demokratikong Republika ng Konggo sa Hapon
* Ryohei Miyata – Tagapangulo ng Public Interest Incorporated Association, Nitten
* Supapan Pichaironarongsongkram – Tagapangulo ng Chao Phraya Express Boat
* Andrea Rubio – Miss International 2023 mula sa Beneswela
* Akemi Shimomura – Pangulo ng Miss International Organization
* Hiroshi Tabata – Dating komisyoner ng Japan Tourism Agency

## Mga kandidata 
Pitumpu't-isang kandidata ang kumpirmadong lalahok.

## Mga tala 

## Mga sanggunian 

## Panlabas na kawing 
* 

Kategorya:Miss International